જો શ્રીહરિ પ્રગટ્યા ન હોત તો ઉત્સવો આજે પણ વિકારવાન હોત, ભક્તિના નામે અધર્મની જ જ્વાળાઓ જલતી હોત, યજ્ઞો અને કર્મકાંડો આજે પણ ક્રૂર હિંસાથી કલંકિત હોત, સાધુઓ અને ગૃહસ્થોમાં ક્યાંય સાચી ભક્તિનાં સત દેખાતાં ન હોત, અને વ્રતો, પર્વો, ભક્તિની રીતિ સહિત સર્વત્ર દૂષણોના ધુમ્મસમાં સનાતન હિન્દુ ધર્મની સુવર્ણોજ્જવલ કાંતિ સંસારમાં ક્યારેય પ્રગટ ન થઈ હોત ! શ્રીહરિના આવા વિરાટ ક્રાંતિ કાર્યને કવિવર ન્હાનાલાલ માત્ર બે નાનકડી પંક્તિમાં સમેટીને કેવી ભવ્ય અંજલિ આપે છે !